Denel nou ook by OB verkla oor salarisse | Maroela Media
Die vakbond Uasa het die sukkelende Denel nou ook by die Openbare Beskermer (OB) verkla oor die betaling van uitstaande salarisse aan sy lede.
Uasa het die arbeidshof nou al verskeie kere genader om in te gryp by die wapenvervaardiger en sy bestuur te dwing om werkers se salarisse te betaal. Dit word egter steeds nie gedoen nie.
Abigail Moyo, woordvoerder van die vakbond, sê Uasa het verskeie voorleggings aan die Denel-forum gemaak, wat bloot verontagsaam is. Dieselfde is gedoen met die hofbevele wat Denel dwing om uitstaande salarisse te betaal.
Uasa sê hy het geen ander keuse gehad as om die OB te nader nie.
"Wat die teleurstellendste is, is dat die regering as alleenaandeelhouer van Denel nie bereid is om die geraakte werkers te help nie. Die R2,9 miljard-reddingsboei vir Denel is slegs vir skuld en nie vir die betaling van salarisse nie," sê Moyo.
Uasa vra die OB nou om enige vorm van wanbesteding te ondersoek en 'n aanbeveling te doen oor hoe om die algehele ineenstorting van Denel en sy afdelings af te weer.
"Nietemin toon die instelling steeds geen belangstelling in die welstand van sy werkers nie. Miskien is dit omdat hulle nie die lyding van ons lede voel of hulle as die waardevolste bate beskou nie."
Uasa sê hy hoop die saak word met dringendheid ondersoek en dat werkers die salarisse ontvang wat hulle toekom.
Waaneer gaan die OB #Voertsak?
Die meeste wat talent het is klaar weg by die firma al jare gelede — Patetiese swart bestuur en kaders het hierde reus vernietig !!!
Wat 'n grap is hierdie nie! Die OB is self die grootste grap in SA en nou moet sy Denel en die regering dwing? om salarisse te betaal. Word wakker UASA…die hoogste hof kan Denel en sy aandeelhouer – die REGERING – nie eers dwing om salarisse te betaal nie, wat gaan hierdie nar regkry?
So die "Staat" kan nalaat om mense se salarisse te betaal en hofbrvele bloot ignoreer. Kan enigeen aan my verduidelik waarom ek my aan die "Staat" moet steur? Ons is volgens ons befaamde grondwet mos almal gelyk nie waar nie!?